צחנן מבאיש

צחנן מבאיש (שם מדעי: Anagyris foetida) הוא שיח נשיר קיץ ממשפחת הקטניות הנפוץ 
בארצות אגן הים התיכון ומערב האזור האירנו-טורני. כל חלקי השיח, חוץ מהפרי, מדיפים ריח בלתי נעים, ומכאן שמו העברי.

תיאור
השיח בעל מספר גזעים, נופו כדורי, וגובהו 1–2 מטר. העלה תלתני, אורך העלעל 2-3 סנטימטרים, צידו התחתון מכוסה שערות כסופות, וצידו העליון חלק וקירח. הפרחים יושבים על הענפים בקבוצות של 2–8, אורכם 2-2.5 סנטימטר, נטויים לרוב כלפי מטה. מבנה הפרח ייחודי. הוא בנוי כפרח פרפרני, אך המשוטים והסירה ארוכים בהרבה מהמפרש. גם כן, שלא כמו רוב פרחי הפרפרניים, כל זירי האבקנים מפורדים. צבע הפרח צהוב ירקרק, עם כתם כהה במרכז המפרש. הפרי הוא תרמיל ארוך שאינו נפתח, משונץ בין הזרעים. הזרע גדול וצבעו סגול.

הצמח מואבק על ידי דבורים מהסוג מדרונית, ועל ידי צופית בוהקת.

קישורים חיצוניים

הערות שוליים

טקסונים שתוארו בידי קארולוס ליניאוס
פרפרניים
ארץ ישראל: פרפרניים
פרחים צהובים בארץ ישראל
צמחים שתוארו ב-1753